મુંબઈઃ 9 જુલાઈના રોજ 'ડૉ. હાથી' બનતા કવિ કુમાર આઝાદનું હાર્ટ એટેકને કારણે નિધન થયું હતું. બે મહિના બાદ હવે સીરિયલમાં નવા ડૉ. હાથી જોવા મળશે. હવે આ રોલ નિર્મલ સોની પ્લે કરવાનો છે. નવાઈની વાત એ છે કે પહેલાં ડૉ.હાથીનો રોલ નિર્મલ સોની જ કરતો હતો. જોકે, એક વર્ષ સુધી આ સીરિયલમાં કામ કર્યાં બાદ 'તારક મહેતા..'ની ટીમ સાથે વિખવાદ થતાં તેણે આ શોને અલવિદા કહી દીધો હતો. નિર્મલ સોનીના સ્થાને કવિ કુમાર આઝાદ આવ્યા હતાં. તેમના નિધન બાદ ફરી પાછો નિર્મલ સોની આવી ગયો. જોકે, સીરિયલના આ 10 વર્ષમાં 'તારક મહેતા'માં ચાર પાત્રો સીરિયલ છોડીને જતા રહ્યાં છે. આ સીરિયલમાં હવે આ પાંચ પાત્રો ક્યારેય જોવા મળશે નહીં.